open-index/open-wikipedia-markdown huggingface dataset:
Ժոզեֆ Մերի

**Ժոզեֆ Մերի**   (; ), ֆրանսիացի լրագրող, վիպասան և բանաստեղծ։

Ա. Բարտելեմի  հետ միասին նա գրել է քաղաքական երգիծանք, աշխատել է «*Նեմեսիս*» երգիծական շաբաթաթերթում։ Սրամիտ, կրակոտ երևակայության միջոցով և շատ ընթերցող ունենալու  շնորհիվ Մերին իր ժամանակներում մեծ ժողովրդականություն էր վայելում։

## Ստեղծագործություն
Նրա գլխավոր ստեղծագործություններ։
* «Բանաստեղծական մեղեդիներ» (1853; гугл-скан);
* «Նապոլեոնը Իտալիայում» (1859; скан);

**Վեպեր**
* «Իտալական կյանքի տեսարաններ» (изд. 1837),
* «Լոնդոնյան գիշերներ» (скан),
* «Սերը ապագայում» (изд. 1856),
* «Հեվա» (скан),
* «Նիզամի պատերազմը» (1847; изд. 1870),
* «Ֆլոիդա» (изд. 1844;
* «Անդրե Շենիեր» (1850; изд. 1868);
* «Փարիզյան հարսանիք» (1848)

**Կատակերգություններ**
* «Տիեզերքը և տունը»,
* «Իսկական կանանց ակումբ»,
* «Աննկատ այրին»,
* «Ամուսնության քննություն»,
* «Երկու ճակատները»,
* «Միլիոնների փեսացուն»;

**Դրամաներ**
* «Երեխայի զամբյուղը»,
* «Քաջ Գուսմանը» և այլն

## Ծանոթագրություններ

## Գրականություն
* Claudin, «Méry, sa vie intime etc.» (Փարիզ, 1868).

## Արտաքին հղումներ
* 
* Жозеф Мери на сайте Французской национальной библиотеки.

Կատեգորիա:Բնօրինակում անաղբյուր հոդվածներ
Կատեգորիա:Ֆրանսալեզու գրողներ
Կատեգորիա:Ֆրանսիացի բանաստեղծներ
Կատեգորիա:Ֆրանսիացի դրամատուրգներ
Կատեգորիա:Ֆրանսիացի լրագրողներ
Կատեգորիա:Ֆրանսիացի վիպասաններ
Զրոյական տարածություն

**Զրոյական տարածություն,** տոպոլոգիական (տեղագրական) տարածություն, որի մեծությունը հավասար է զրոյի համաձայն տոպոլոգիական տարածության մեծության մի քանի ոչ համարժեք սահմանումներից մեկի։ Զրոյական տարածության գրաֆիկական պատկերը կարող է հանդիսանալ մի քանի տարածությունների ազատ կետ։

## Սահմանում
X տոպոլոգիական տարածությունը կոչվում է զրոյական, եթե այն համեմատաբար զրոյական է տոպոլոգիական հարթության կամ մեծ կամ փոքր ինդուկտիվ հարթություն բանաձևերում.

* \mathrm{dim}(X)=0 (տոպոլոգիական հարթություն)
* \mathrm{Ind}(X)=0 (մեծ ինդուկտիվ հարթություն)
* \mathrm{ind}(X)=0 (փոքր ինդուկտիվ հարթություն)

Կամ ավելի ստույգ.

*X տոպոլոգիական տարածությունը հանդիսանում է սահմանափակ զրոյական տոպոլոգիական հարթություն, եթե  X տարածության ցանկացած V բաց բազմության համար գոյություն ունի U բաց բազմություն V-ից, այնպես որ X բազմությունան ցանկացած կետ պատկանում է մեկ բաց բազումության՝ U-ից։
* Տոպոլոգիական տարածությունը հանդիսանում է սահմանափակ զրոյական ինդուկտիվ հարթություն, եթե այն ունի հինք (արժեք), որը բաղկացած բաց սահմանափակ բազմությունից։

## Ծանոթագրություններ

## Գրականություն
* 
* 
* 

Կատեգորիա:Տոպոլոգիա
Միշել Բյուտոր

**Միշել Մարի Ֆրանսուա Բյուտոր** (, ), ֆրանսիացի գրող։

## Կենսագրություն
Ծնվել է Մոնս ան Բարյոլ կոմունայում, Լիլի արվարձանում։ Ուսումնասիրել է փիլիսոփայություն Սորբոնում։ Դասավանդել է Եգիպտոսում, Մանչեսթերում, Սալոնիկում, ԱՄՆ-ում, Ժնևում։ Համագործակցել է բելգիացի կոմպոզիտոր Անրի Պուսյոռի հետ։

## Ստեղծագործական գործունեություն
Լրագրողները և քննադատները կապել են նրա ստեղծագործությունները «*Նոր վեպ*» գրական ժանրի հետ, սակայն նա «Մարդկային ազգակցության աստիճանը» վեպի հրատարակվելուց հետո՝ 1960 թվականին հեռացել է այդ գրական հոսանքից։ Հեղինակ է մի շարք բանաստեղծական գրքերի, էսսեների ժողովածուների, որոնցից շատերը նվիրված են նկարիչների (Մոնդրիան, Ջակոմետտի, Վիեյրա դե Սիլվա, Ալեշինսկի և ուրիշներ)։

## Մատենագրություն
### Վեպեր
*Միլանյան ուղևորություն-1954 
*Ժամանց-1956 
*Փոփոխություն-1957 
*Մարդկային ազգակցության աստիճանը-1960

### Ռուսերեն լեզվով հրապարակումները
*Մ․ Բյուտոր Փոփոխություն; Ա․ Ռոբ-Գրիյնե Լաբիրինթոսում; Կ․ Սիմոն Ֆլանդրիի; ճանապարհները, Ն․ Սարոտ Դուք նրանց լսո՞ւմ եք․Մ․, 1983 
*Վեպը որպես հետազոտություն․Մ․ՄՊՀ, 2000

## Ճանաչում
Բազմաթիվ գրական մրցանակների դափնեկիր է, այդ թվում Ռենոդոի մրցանակի (1957), Ֆենեոնի մրցանակի (1956), Ֆրանսիական ակադեմիայի Մեծ գրական մրցանակի։
## Ծանոթագրություններ

## Արտաքին հղումներ
* Стихи Бютора на сайте *Вавилон*

Կատեգորիա:Ֆրանսալեզու գրողներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիացի բանաստեղծներ
Կատեգորիա:Ֆրանսիացի վիպասաններ
Կատեգորիա:Ֆրանսիացի թարգմանիչներ
Կատեգորիա:20-րդ դարի ֆրանսիացի վիպասաններ
Կատեգորիա:Ֆրանսիացի մանկավարժներ
Կատեգորիա:Ֆրանսիացի գրողներ
Կատեգորիա:Ֆրանսիացի գրաքննադատներ
Realme

**Realme,** սմարթֆոններ արտադրող չինական ընկերություն, որի գլխադասային գրասենյակը գտնվում է Շենժեն քաղաքում։ Ընկերությունը թողարկում է նաև ականջակալներ, ֆիթնես ապարանջաններ,պայուսակներ։ Այն հիմնադրվել է 2018 թ․-ի մայիսի 4-ին, Չինաստանի երիտասարդության օրը։ 
alt=|մինի|230x230փքս|Realme ընկերության լոգոն

## Պատմություն
Realme-ի մասին առաջին հիշատակումները սկսվում են 2010 թվականից, երբ այն հայտնի էր որպես OPPO Real, քանի որ OPPO Electronics ընկերությունը թողարկել էր սմարթֆոնների մի նոր շարք OPPO Real անվան տակ։ 2018 թվականի հուլիսի 30-ին    OPPO-ի փոխնախագահ Սքայ Լի-ն հայտարարեց իր պաշտոնաթողության մասին և հայտնեց Realme-ին՝ որպես անկախ ապրանքանիշ ստեղծելու իր մտադրությունը։

Արդյունքում, 2018 թվականի բաժանումից հետո Realme-ին դարձավ ինքնավար բրենդ,որը պատկանում է BBK Electronics մայր ընկերությանը։

Դեռևս 2018 թ․-ի մայիսին Realme-ն ընկերության կողմից գործարկվում էր որպես ենթաապրանքանիշ զարգացող երկրների համար և, առաջին հերթին հնդկական շուկայի համար։ Արդեն 2018 թվականի հուլիսին Realme սմարթֆոնները սկսեցին արտադրվել առանց OPPO նշանի։

## Գործունեություն
2018 թվականի մայիսի 8-ին ընկերությունը մտավ Հնդկական շուկա և թողարկեց իր առաջին սմարթֆոնը՝ «Realme 1», որը ի սկզբանե վաճառվում էր միայն օնլայն՝ Amazon India-ում։

2020 թվականի մարտին Realme բրենդը ներկայացվեց նաև Ուկրաինական և Բելառուսական շուկաներում։

2019 թվականի նոյեմբերի տվյալներով Realme սմարթֆոնները զբաղեցնում են հնդկական շուկայի սմարթֆոնների 14,3 % -ը և ինդոնեզական շուկայի սմարթֆոնների 12,6 %-ը։

Ընկերությունը աշխատանքային առաջին տարում վաճառել է մոտ 25 միլիոն հեռախոս

## Ծանոթագրություններ
Դիլմունի դամբարանաբլուրներ

**Դիլմունի դամբարանաբլուրներ** () ՅՈՒՆԵՍԿՕ-ի Համաշխարհային ժառանգության տարածք՝ Ներկրոպոլ Բահրեյնի հիմնական կղզում, պատկանում է Դիլմունի և ՈՒմ ալ Նառի մշակույթին։

Բահրեյնը հին ժամանակներից հայտնի էր որպես շատ մեծ թվով գերեզմաններ ունեցող կղզի, բավականին մեծ մղոններով տարածք դամբարանադաշտ համարվել է հին աշխարհի ամենամեծ գերեզմանատներից մեկը։ Գերեզմանոցները կենտրոնացած են կղզու հյուսիսում, կոշտ ժայռոտ տարածքներում, վարելահողերի անմիջապես վերևում՝ կղզու հարավը հիմնականում ավազոտ ու անապատ է։ Վերջերս կատարված ուսումնասիրությունները ցույց են տվել, որ մոտ 350,000 հնագույն դամբարանաբլուրներ կարող էին տեղադրվել բացառապես տեղի բնակչության կողմից մի քանի հազար տարվա ընթացքում։ Գերեզմանները չեն պատկանում նույն դարաշրջանին կամ նույն ոճին և տարբեր տարածքներում մեծ չափերով կարող են տարբեր լինել։ Բահրեյնի ազգային թանգարանի հովանու ներքո անցկացված հետազոտությունները դեռ շարունակվում են, նրանց նպատակն է սահմանել հստակ ժամանակացույց՝ զանազան թաղումների համար, ինչպես նաև հաշվի առնել որոշակի տեսակի կառուցման պատճառները։

## Հնագիտական պեղումներ
|thumb|Քարտեզ, որը ցույց է տալիս հնագույն թաղման խաչմերուկների գտնվելու վայրը
1950-ական թվականին դանիացի հնագետների խումբը, որը պեղել է բրոնզե դարաշրջանի մայրաքաղաք Քալաթ էլ-Բահրեյնը, շուտով հայտնաբերեց մի քանի գերեզմանաքարեր և նույն մշակույթի թվագրվող Ք.ա 4100-3700 թվականներին հայտնաբերված առարկաներ։ Մի փոքր անց պեղումներին միացան նաև այլ գիտնականներ, որոնք արդեն իսկ պատկերացում ունեին շրջանի գերեզմանների կառուցվածքի և բովանդակության մասին ՝ դանիացիների հայտնաբերման շնորհիվ։

### Գերեզմանախցեր
Յուրաքանչյուր գերեզման բաղկացած է կենտրոնական քարե պալատից, որը շրջանակված է ցածր օղակաձև պատով և ծածկված է հողով և մանրախիճով։ Գերեզմաների մեծ մասի չափսը տատանվում 4,5-ից 9 մետր տրամագծով է 1-2 մետր բարձրությամբ։ Փոքր գերեզմաները սովորաբար ունեին միայն մեկ պալատ։ Գերեզմաները սովորաբար ուղղանկյունաձև էին` մեկ կամ երկու հանգույցներով  գտնվում էին հյուսիս-արևելքի վերջում։ Ժամանակ առ ժամանակ մեծ դամբարաների միջնամասում կան լրացուցիչ զույգ խորաններ։

Չնայած խցերը սովորաբար պարունակում են մեկ գերեզման, որոնք տեղավորում են մի քանի հոգու, մինչդեռ երկրորդային խցեր դրանք չունեին հաճախ։ Մահացածները սովորաբար իրենց գլուխներով պառկում էին պալատի աջ կողմում վերամբարձ ծայրում։ Դիակները ուղեկցվում էին մի քանի իրերով։ Հայտնաբերվել են խեցեգործության, քարե կնիքներ, փղոսկրյա առարկաներ, քարե ամաներ և պղնձե զենքի կտորներ։ Կմախքը երկու սեռից է, որոնց կյանքի տևողությունը մոտ 40 տարի է։ Նորածիններին սովորաբար թաղում էին դրսի պատին։ Յուրաքանչյուր ընտանիքի երեխաների միջին թիվը 1.6 մարդ էր։

### Հակասությունների պահպանում
Գերեզմանը պաշտպանելու փորձերին խոչընդոտ հանդիսացավ կրոնական ֆունդամենտալիստների ովքեր դրանք համարում էին ոչ իսլամական և տեղական բնակչությանը կոչ են անում օգտագործել որմնանկարները որպես հիմք` նոր կացարան կառուցելու համար։ 2005 թվականի հուլիսի 17-ին կայացած խորհրդարանական քննարկումների ընթացքում Ալ-Ասալայի Սալաֆի կուսակցության առաջնորդ Շեյխ Ադել Մուվդան ասաց. 

## Ծանոթագրություններ

Կատեգորիա:Բահրեյնի պատմություն
Կատեգորիա:Գերեզմանատներ
Կատեգորիա:Համաշխարհային ժառանգություն Բահրեյնում
Կատեգորիա:ՅՈՒՆԵՍԿՕ-ի Համաշխարհային ժառանգություն
Մաունթ-Նիմբա

**Մաունտ-Նիմբա**, (այլ անվանումն է **Մոն-Նիմբա**), բնապահպանական տարածք Նիմբա լեռներում՝ Գվինեայի և Կոտ դ'Իվուարի տարածքներում։ 1981 թվականին ընդգրկվել է ՅՈՒՆԵՍԿՕ-յի Համաշխահային ժառանգության օբեկտների ցանկում, իսկ 1992 թվականին այն նույնպես ընդգրկված է եղել  ՅՈՒՆԵՍԿՕ-ի Համաշխարհային ժառանգության վտանգված օբյեկտների ցանկում։ 1980 թվականից գվինեական Մոն-Նիմբայի տարածքը ընդգրկվել է կենսոլորտային արգելոցների համաշխարհային ցանցում։

## Ֆիզիկական և աշխարհագրական բնութագիր
Արգելոցի տարածքում գտնվում է Գվինեայի և Կոտ դ'Իվուարի ամենաբարձր գագաթը՝ Ռիչարդ Մոլար լեռը, որի բարձրությունը 1752 մետր է։ Նրանով անցնում է երկու երկրների միջև սահմանը։ Լեռը ծածկված է խիտ անտառներով և լեռնային մարգագետիններով։ Ունի գերիշխող դիրք սավաննայի նկատմամբ։

Արգելոցների զոնավորման կոնցեպցիայի համաձայն մակերեսը կազմում է 1452 կմ²։ Բաժանված է երեք հիմնական գոտիների.
# միջուկ` 217,8 կմ²,
# համագործակցության սահման` 882,8 կմ²
#բուֆերային գոտին` 351,4 կմ²։

Արգելոցի առավել չորային մասը գտնվում է Գվինեայում, որտեղ տեղումների քանակը կազմում է տարեկան 2000 մմ։

## Ֆլորա և ֆաունա
200px|մինի|ձախից

Արգելոցում ներկայացված են բուսականության երեք հիմնական տեսակներ.
*լեռնային մարգագետիններ,
*անտառներ
*սավաննա։

Լեռան գագաթին աճում են մարգագետիններ, հիմնական Loudetia kagerensis տեսակով։ Լանջերին հանդիպում են Protea occidentalis,  մրտազգիներ (*Myrtaceae*) և*[[Cyathula cyindrica]]*: 1000-ից 1600 մ բարձրություններում սավաննային հաջորդում է ջրային պաշտպանության անտառներով։ Անտառները  հիմնականում տեղակայված են հովիտներում և լեռան ստորոտում։ Անտառի բնորոշ տեսակներից է տրիպլոխիտոն կարծրախեժը (*Triplochiton scleroxylon*), *[[Chlorophora regia]]*, *[[Morus mesozygia]]*, *[[Terminalia ivorensis]]*, լոֆիրա թևավոր (*Lophira procera*), *[[Tarrietia utilis]]* և *[[Mapania]]*:

Արգելոցում բնակվում են էնդեմիկներ։ Այստեղ առկա է կենդանածին դոդոշ (*Nimbaphrynoides occidentalis*), ինչպես նաև արևմտյան շիմպանզեի ենթատեսակը։

## Փոխարաբերությունները մարդու հետ
200px|մինի|աջից

Գվինեայի և Կոտ դ'Իվուարի տարածքում՝ Մոն Նիմբան, 1944 թվականին  հայտարարվել է արգելավայր։ 1970-ական թվականներին լեռներում իրականացվում էր օգտակար հանածոների ինտենսիվ արդյունահանում։ 1980-ական թվականների սկզբին արգելոցը դարձավ Համաշխահային ժառանգության օբյեկտ և կենսոլորտային տարածք։

1992 թվականին ներառվել է ՅՈՒՆԵՍԿՕ-ի Համաշխարհային ժառանգության վտանգված օբյեկտների ցանկում։ Հիմնական պատճառներից մեկը նշվել է  օգտակար հանածոների արդյունահանումը, ինչպես նաև փախստականների ներհոսքը։ Տարածքի դիտարկման արդյունքում 1993 թվականին ընդունվել են Գվինեայում համաշխարհային ժառանգության օբեկտ Մոն Նիմբա արգելոցի նոր սահմանները։ Ներկայումս արգելոցի տաժածքը 125,4 կմ² է։

Հիմնական խնդիրները կապված են տարածաշրջանում օգտակար հանածոների արդյունահանման, ինչպես նաև Nzérékoré և Danane բնակավայրերի միջև ավտոճանապարհի շինարարությամբ։

## Ծանոթագրություններ

Կատեգորիա:Գվինեայի արգելոցներ
Կատեգորիա:Համաշխարհային ժառանգություն Գվինեայում
Կատեգորիա:Համաշխարհային ժառանգություն Կոտ դ'Իվուարում
Ատերտոն

**Ատերտոն** (), սարահարթ, որը գտնվում է Ավստրալիայի հյուսիս-արևելյան մասում, Քվինսլենդ նահանգում։

## Աշխարհագրություն
Համարվում է Մեծ Ջրբաժան լեռնաշղթայի մասը։ Հյուսիսային մասը սահմանափակվում է Պալմեր գետով, իսկ հարավային մասը` Բարդեկին գետով։ Մակերեսը մոտավոր 12000 կմ2 է, բարձրությունը ծովի մակերեսից տատանվում է 600-ից 900 մետրի միջև։ Հողը բերրի է, հրաբխային ծագումով։ Կլիման արևադարձային է, բարձր դիրքը վայրը դարձնեում է պիտանի անասնաբուծության համար։ Դուրս է թափվում մեծ քանակությամբ նստվածցք։

Հիմնական գետը, որը հոսում է սարահարթով, Բերոնն է, որը մի մասում սահմանափակաված է դամբով (կառուցվել է 1955 թվականին) Տինուրա արհեստական լճի ձևավորման համար, որի ջուրը օգտագործում են ոռոգման նպատակների համար։ Մի քանի ջրվեժներ օրինակ, Բերոնը և Ուոլամենը, Ավստրալիայի ամենաբարձր ջրվեժներն են։ Հանդիպում են խառնարանային լճեր։ Շատ ժայռեր համարվում են հանգած հրաբուխներ։ Այստեղ կա անագ և ոսկի։

Շրջանը հարուստ է էնդեմիկ ֆլորայով և ֆաունայով։ 2011 թվականին այստեղ հայտնաբերվել է գիտության համար նոր հազվադեպ ճանճ` Scaptia beyonceae, որն անվանվել է երգչուհի Բիյոնսեի պատվին։

Սարահարթում գտնվում են մի քանի քաղաքներ` Ատերտոնը, Կաիրին, Կուրանդան, Մարիբան, Մալանդան, Միլլա-Միլլան, Ռեյվենսխոն, Ծերբերտոնը, Յունգաբերրան, Ուոլկամինը և Չիլլագոն։

## Պատմություն
Ատերտոն սարահարթը հին ժամանակներից բնակեցվել է Ավստրալիայի բնիկ ժողովուրդներով` Ավստրալիայի աբորիգեններով։ Եվրոպացիների` շրջանում հայտնվելը բերել է աբորիգենների թվաքանակի կտրուկ կրճատումանը, մեծ մասը մահացել է ներմուծված հիվանդություններից կամ էլ հրազեն զենքերից։

Ատերտոնը հայտնաբերող եվրոպացին եղել է բուշմեն և ճանապարհորդ Ջեյմս Վենչուր Մալլիգան (), որը հետազոտել է շրջանը 1875 թվականին։ Նրա հետ զուգահեռ սարահարթը ուսումնասիրել է Ջոն Ատերտոնը, որի պատվին էլ անվանվել է սարահարթը։ Հետազոտության ընթացքում հաջողվել է անագի հանքավայր գտնել ապագա Խերեբերտոն բնակավայրի մոտակայքում, որին հետևել է սարահարթի ակտիվ բնակեցումն ու յուրացումը, այդ թվում` ճանապարհ է հարթվել Խերբերտոնից մինչև Պորտ-Դուգլաս, հիմնվել է Ատերտոն բնակավայրը, որը պաշտոնապես քաղաք է դարձել 1886 թվականին։ Բացի դրանից շրջանում անցկացվել են թանկարժեք տեսակների ծառերի ակտիվ հատում։

Սարահարթի առաջին օտարերկրացի բնակիիչներից դարձել են չինացիները, որոնք համարվում են գյուղատնտեսության առաջամարտիկները Հյուսիսային Քվինսլենդում։ Նրանք հիմնել են սեփական Չայնաթաունը Ատերտոնում, որտեղ 20-րդ դարին սկզբին ապրում էին 1000-ից ավելի մարդիկ։ Մինչև 1919 թվականը չինացիները ցանում էին եգիպտացորենի 80%-ը շրջանում։

1925 թվականին «Ջիլիզ» մայրուղու շինարարությունը զգալիորեն կատարելագործել է հաղորդակցությունը. Կորալյան ծովի ափից մինչև սարահարթ հնարավոր է դարձել հասնել մեկ օրում։ 1955 թվականին ավարտել է սարահարթի շինարարությունը Բարոն գետի վրա։

Ներկայումս սարահարթը համարվում է Ավստրալիայի խոշոր գյուղատիրական կենտրոններից մեկը, որտեղ աճում է շաքարեղեգ, ավոկադո, եգիպտացորեն, գետնաելակ, ցիտրուս և մանգո։ Բացի դրանից, մշակվում են կաթնային անասնաբուծությունը և արոտավայրերի տնտեսությունը։ Ակտիվորեն զարգանում է զբոսաշրջությունը։

## Ծանոթագրություններ

## Արտաքին հղումներ
* Atherton Tableland — Ատերտոնի սարահարթը, տեղեկություններ զբոսաշրջության մասին 

Կատեգորիա:Ավստրալիայի աշխարհագրություն
Կատեգորիա:Սարավանդներ այբբենական կարգով
Վիլհելմ Բյերկնես

**Վիլհելմ Ֆրիման Կորեն Բյերկնես** (,), նորվեգացի ֆիզիկոս և օդերևութաբան, օդերևութաբանության Բերգենի (ֆրոնոլոգիական) գիտական դպրոցի հիմնադիր։

1895 թվականին Ստոկհոլմի համալսարանի կիրառական մեխանիկայի և մաթեմատիկական ֆիզիկայի պրոֆեսոր է դարձել, որտեղ դասավանդել է 1893 թվականից։
Նույն համալսարանում պարզաբանել է  հեղուկի դինամիկայի և ջերմոդինամիկայի միջև հիմնարար փոխգործակցությունը։ Նրա հիմնական ներդրումը եղել են պարզունակ հավասարումները, որոնք օգտագործվում են կլիմայի մոդելներում։
thumb|left|Վիլհելմը կնոջ և երկու երեխաների հետ, 1989
Նա ապացուցել է հեղուկի արագության շրջանառության թեորեմը, որի օգնությամբ նա բացատրել է ծովային հոսանքների և քամիների առաջացումը։ Ուսումնասիրել է եղանակային կանխատեսման խնդիրը մաթեմատիկայի և մեխանիկայի տեսանկյունից, լուծել հիդրոմեխանիկայի հավասարումները, որոնք նկարագրում են մթնոլորտի վիճակը։ Մշակել է եղանակային կանխատեսման դինամիկ մեթոդներ։ 1917 թվականին նա հիմնադրել է Նորվեգիայի Եղանակային ծառայությունը։

## Պարգևներ
*1908 - Ֆրիտյոֆ Նանսենի մրցանակ մաթեմատիկայի և գիտության նշանակալի հետազոտությունների համար
*1926 - Ալեքսանդր Ագասիզի մեդալ
*1933 - Բոյես-քվեաթերթիկ 
*1938 - Գյուններուսի մեդալ
*1939 - Վեգա մեդալ

## Հիշատակում
1970 թվականին Լուսնի վրա գիտնականի պատվին խառնարան է անվանակոչվել։

## Գրականություն
* Книга:Храмов Ю. А.:Физики|часть = Бьёркнес (Bjerknes) Вильгельм Фриман Корен|с =50|ссылка часть = 168
* 

## Ծանոթագրություններ

## Արտաքին հղումներ
*Family genealogy

Կատեգորիա:Օսլոյի համալսարանի շրջանավարտներ
Կատեգորիա:Գիտնականներ այբբենական կարգով
Կատեգորիա:Նորվեգացի ֆիզիկոսներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Բնօրինակում անաղբյուր հոդվածներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Նորվեգացի մաթեմատիկոսներ
Կատեգորիա:Նորվեգացի գիտնականներ
Կատեգորիա:Լոնդոնի թագավորական ընկերության անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:ԱՄՆ-ի գիտությունների ազգային ակադեմիայի անդամներ
Սեն Պիեռ (Սեն Պիեռ և Միքելոն)

**Սեն Պիեռ** (ֆրանսերեն՝ **Saint-Pierre (Saint-Pierre-et-Miquelon)**), Ֆրանսիայի անդրծովյան համայնքներից մեկի՝ Սեն Պիեռ և Միքելոնի մայրաքաղաքը։ Գտնվում է Ատլանտյան օվկիանոսի նույնանուն կղզեխմբի մաս հանդիսացող Սեն Պիեռ կղզու վրա՝ կանադական Նյուֆաունդլենդ կղզուց մոտավորապես 20 կիլոմետր դեպի հարավ։ 2012 թվականի տվյալներով բնակչության թվաքանակը եղել է 5.699:

Հիմնադրվել է 1604 թվականին, տարածվել արդեն իսկ գործող նավահանգստի շուրջը։ 1872 թվականին կազմավորվել է որպես առանձին համայնք (separate municipality), 1936 թվականին զրկվել է այդ կարգավիճակից,  1945-ին վերստացել է այն։ Քաղաքր կառավարում են համայնքապետն ու քաղաքային խորհուրդը։ Այստեղ են գտնվում նաև Սեն Պիեռ և Միքելոնի տարածքային ընտրովի վեհաժողովի նստավայրը և կենտրոնական իշխանության այլ հաստատություններ ու հիմնարկություններ։ Քաղաքն ունի մարզական մի շարք կառույցներ, թանգարաններ, մեկական գրադարան ու մշակույթի կենտրոն։ 1970 թվականից ի վեր Սեն Պիեռում է գտնվում Հռոմի կաթոլիկ եկեղեցու առաքելական վիկարիատի նստավայրը։

Քաղաքի տնտեսության գլխավոր ճյուղերն են ձկնարդյունաբերությունն ու զբոսաշրջությունը։ Սեն Պիեռում է գործում կղզեխմբային տարածաշրջանի միակ նավահանգիստը, որտեղից արագընթաց նավերով կանոնավոր ուղերթեր են իրականացվում ոչ միայն կղզեխմբի ներսում, այլև դեպի նյուֆաունդլենդյան Ֆորտունա նավահանգիստը։ Քաղաքին սպասարկում է նաև նրանից ընդամենը երկու կիլոմետր հեռավորության վրա գտնվող *Saint-Pierre Pointe-Blanche* օդանավակայանը, որտեղից թռիչքներ են կատարվում դեպի Միքելոն, նորշոտլանդական Հալիֆաքս ու Սիդնեյ, նյուֆաունդլենդյան Սեյնթ Ջոնս, ինչպես նաև Լաբրադոր, Մոնրեալ (Քվեբեկ)։

## Կրթություն
Համայնքում գործող կրթական հաստատություններից են՝

Տարրական կրթության օջախներ.
* Ecole maternelle Ile aux Enfants (նախակրթարան/մանկապարտեզ) - 2014 թ. ուներ 62 սան
* Ecole primaire Henriette Bonin - 2014 թ. ուներ 62 աշակերտ
* Ecole élémentaire du Feu Rouge - 2014 թ. ուներ 163 աշակերտ, 2016-ին՝ 172 աշակերտ։ Գտնվում է *Ile aux Enfants nursery* մանկապարտեզից ոչ մեծ հեռավորության վրա։

*Lycée-Collège d'État Émile Letournel*-ը համայնքում գործող միջնակարգ դպրոց է, որտեղ գործում են նաև ավագ դպրոցի նախասիրական հոսքեր։

Մասնավոր դպրոցներ.
* Ecole maternelle Saint-Louis de Gonzague (նախակրթարան/մանկապարտեզ)
* Ecole élémentaire Sainte-Croisine - բացվել է 1925 թ. նոյեմբերի 4-ին
* Ecole élémentaire Sainte-Odile
* Collège Saint Christophe (ավագ դպրոց)

## Քույր քաղաքներ
* 20px|France Պոր ան Բեսեն Յուպեն (Ֆրանսիա), 1976 թվականից

## Պատկերասրահ

Pierre-Miquelon 096.jpg|Քաղաքի համայնապատկերը
File:Place du General de Gaulle square, St Pierre.JPG|Գեներալ Շառլ դը Գոլի հրապարակը
File:Cathedral in St Pierre.JPG|Տաճարը
File:Cannons that Defended the Harbour Against The English.JPG|Անգլիացիների դեմ մարտերում կիրառված թնդանոթները փարոսի մոտ
File:Arena For That Basque Game St Pierre.JPG|*Zazpiak Bat arena* մարզապալատի ճակտոնը
Winter in saint-pierre, road.JPG|Ձմեռը Սեն Պիեռում
Winter in saint-pierre, SPM, green house.JPG|Ձմեռը Սեն Պիեռում
Ship in the harbour of saint-pierre, SPM.JPG|Նավահանգիստը


## Ծանոթագրություններ

## Արտաքին հղումներ

* Պաշտոնական կայքէջը 
* Tourism and Travel Resources for St Pierre & Miquelon
Տարածություն և ժամանակ, Նյուտոնյան տեսություն

**Բացարձակ տարածություն**,  դասական մեխանիկայում - էվկլիդյան եռաչափ տարածություն, որում գործում է Գալիլեյի հարաբերականության և փոխակերպման սկբունքը։
Այս հասկացությունը «Բնական փիլիսոփայության մաթեմատիկական սկզբունքները»-ում ներկայացվել է Նյուտոնի կողմից (բացարձակ ժամանակ հասկացության հետ միասին)։ Ըստ նրա ժամանակն ու տարածությունը հանդես են գալիս որպես մեկ ամբողջություն, որոնք գոյություն ունեն ինչպես միմիանցից, այնպես էլ  նյութական մարմիններից անկախ։.*.. [[ժամանակն ու տարածություն]]ը ներառում են ինչպես իրենց, այնպես էլ գոյություն ունեցող ամեն ինչ։ Ժամանակի մեջ ամեն ինչ դասավորվում է հաջորդականությամբ, իսկ տարածության մեջ՝ դիրքով։ Իրականում նրանք բնորոշում են մարմնի դիրքը, բայց մարմնի շարժման սկզբնական դիրքը որոշելն անհեթեթություն է։ Այսպիսով այդ դիրքերը բացարձակ են, իսկ դիրքերի միջև տեղափոխությունը՝ բացարձակ շարժում :*Միևնույն ժամանակ Նյուտոնը նշում է ներկայիս  հասկացության անորոշությունը.*Ժամանակը, տարածությունը, դիրքը և շարժումը հայտնի հասկացություններ են։ Այս  հասկացությունները սովորաբար վերաբերում են այն ամենին, ինչն ընկալվում է մեր զգայարանների կողմից։ Այստեղից էլ առաջանում են մի շարք սխալ դատողություններ, որոնք շտկելու համար անհրաժեշտ է վերը նշված հասկացությունները բաժանել բացարձակ և հարաբերական, ճշմարիտ և թվացյալ, մաթեմատիկական և աշխարհիկ ձևերի :*Որպես այդպիսի մաթեմատիկական հասկացություն Նյուտոնը ներմուծեց  հատուկ հաշվարկման իներցիալ համակարգ, որի միջոցով էլ դիտարկվում է բացարձակ շարժումը, չնայած որ ֆիզիկորեն այն իրական չի լինի, եթե միայն այն չկապենք ինչ-որ անշարժ մարմնի, օրինակ՝ անշարժ աստղերի հետ։

## Մաթեմատիկական մոդելը
Ի տարբերություն Արիստոտելի, Նյուտոնի առաջադրած տարածությունն և ժամանակը հնարավոր չէ դիտարկել որպես E3×E1: Առաջին հերթին դա կախված է նրանով, որ Նյուտոնի տեսության մեջ բացակայում է բացարձակ շարժում հասկացությունը։ Օրինակ, եթե դուք գտնվում եք մի հաշվարկման իներցիալ համակարգում, ապա ոչ մի փորձով չեք կարող որոշել, այն ուղղագիծ հավասարաչափ է շարժվում մեկ այլ հաշվարկման իներցիալ համակարգի նկատմամբ, թե ոչ։ Այդ իսկ պատճառով հնարավոր չէ համապատասխանություն մտցնել տվյալ տարածության, որում դուք գտնվում եք, երկու կետերի միջև տվյալ ժամանակում,  և որոշ ժամանակ առաջ։ Քանի որ Նյուտոնի տեսությունը թույլ է տալիս որքան հնարավոր է մեծ արագությունների գոյությունը, ապա յուրաքանչյուր կետ տարածության մեջ ժամանակի t1 պահին, համապատասխանում է t≠t1 պահին տարածության մեկ այլ կետին։ Այդ իսկ պատճառով ժամանակի ցանկացած պահին ցանկացած կետի կարելի է վերագրել իր տաժածությունը։ Այսպիսով Նյուտոնի տարածությունն ու ժամանակը E1 կարգի շերտավորված տարածություն է, որն իրենից ներկայացնում է E3 կարգի շերտի բացարձակ ժամանակը հարաբերական տարածության մեջ։

## Ծանոթագրություններ

## Գրականություն
* Исаак Ньютон. Математические начала натуральной философии = Philosophiæ Naturalis Principia Mathematica / Перевод с латинского и комментарии А. Н. Крылова, предисловие Л. С. Полака. — М.: Наука, 1989. — ISBN 5-02-000747-1.

Կատեգորիա:Էվկլիդյան երկրաչափություն
Կատեգորիա:Ֆիզիկա
Ջեմմա Բեյնս

**Ջեմմա Բեյնս** (, ), ավստրալիացի մոդել։ 2010 թվականին 16 տարեկանում Բեյնսը հաղթել է գեղեցկության մրցույթում, որն անցկացնում էր «Girlfriend Magazine» ամսագիրը և «Vogue Germany» հանդեսը ճանաչվել է նրան 13/14 աշուն/ձմեռ շրջանի քառասուն առաջատար մոդելներից մեկը։

## Վաղ տարիներ
Ծնվել է Ադելաիդայում և մեծացել Գրեյնջում՝ Ադելալիդայի մերձափնյա արվարձանում։ Ծագում է Ժակլինի և Ադելաիդայի ճանաչված նկարիչ Էնդրյու Բեյնսի ընտանիքում։ Ունի երկու քույր՝ Սքայը և Էմբերը։ Երկու տարեկանում արդեն նա հասկացել է, որ ուզում է մոդել դառնալ։ «The Daily Telegraph»-ին տված հարցազրույցներից մեկում նա խոստովանել է, որ «դպրոցում կարդում էր «Vogue» ամսագիրը՝ փոխանակ դասերն անելու»։ Մինչև 2010 թվականի վերջը կրել է բրեկետներ։ Մինչև մոդելային գործունեություն ծավալելը հաճախել է *St. Aloysius College*։

## Գործունեություն
### 2010-2011 թվականներ
Բեյնսի հայրը խորհուրդ է տվել դստերը հետաձգել մոդելային կարիերան, մինչև որ նա մեծանա, սակայն աղջիկը 2010 թվականին 16 տարեկանում դարձել է *Girlfriend Rimmel Model Search*-ի մրցույթի եզրափակչի մասնակից։ 2010 թվականի նոյեմբերին նա մասնակցել է *Simmer On The Bay*-ի մրցույթին, Սիդնեյում էլ պայմանագիր է կնքել այնպիսի գործակալությունների հետ, ինչպիսիք են՝ *Chic Model Management* և *NEXT Model Management*, ինչպես նաև կեցվածք է ընդունել «Girlfriend Magazine» ամսագրի համար։

2011 թվականին առաջին անգամ հանդես է եկել RAFW նորաձևության ցուցադրությանը՝ ներկայացնելով *Zimmerman, Romance Was Born, Miss Unkon, Christopher Esber* և *Lover* ապրանքանիշերի հագուստներ։ 2011 թվականի սկզբին նրա մասին հոդվածը հայտնվել է «Grazia Australia» ամսագրում։ Հետագայում կեցվածք է ընդունել Պիտեր Ալեքսանդրի և *Russh* -ի համար, ինչպես նաև «Harper's Bazaar» ամսագրի ավստրալիական տարբերակի։
### 2012 թվականից այժմ
2012 թվականի փետրվարին հայտնվել է «L’Officiel Singapore» ամսագրի շապիկին, որի նկարահանումները տեղի են ունեցել Նոր Զելանդիայի Գլենորչի վայրում։ Մինչև այժմ նկարվել է «Request QJ Magazine», «Marie Claire Australia», «Elle», «L’Express Style», «Glamour», «Oyster», «Grazia France» և «Blugirl» ամսագրերի համար։

2014 թվականի սեպտեմբերին մասնակցել է «Vogue Australia» ամսագրի անցկացրած գեղեցկության մրցույթին։

## Ծանոթագրություններ

## Արտաքին հղումներ
* Jemma Baines, Next News
* Jemma Baines, Sight Management Studio
* Vogue Australia, «Despatch: Jemma Baines from Paris haute couture»
* Chic Management, «Jemma Baines gives us Classic Remixed in the April 2014 issue of Harpers Bazaar Australia»

Կատեգորիա:Ավստրալիացի մոդելներ
Վալեսկա Գերտ

**Վալեսկա Գերտ** (, իրական անունը` *Գերտրուդա Վալեսկա Սամոշ*, ), կաբարեի և մյուզիք-հոլլի գերմանացի պարուհի, կինոյի դերասանուհի, մոդել, հուշագիր։

## Կենսագրություն
thumb|Վալեսկա Գերտի գերեզմանը
Բեռլինցի վաճառականի դուստր է։ Նա ինքնուս պարուհի է։ Մենահամարներով նա խաղացել է ոչ բարետես մարդկանց դերեր, նրա արտահայտիչ շարժուձևը մոտ էր գերմանական էքսպրեսիոնիզմին, նրան նույնիսկ համեմատել են Գրոսի գրաֆիկայի հետ։ Ունեցել է շատ մեծ հռչակ։ Նա մրցել է Մերի Վիգմանի հետ։

1928 թվականին նա հյուրախաղեր է ունեցել ԽՍՀՄ-ում, հանդիպել Էյզենշտեյնին, ավելի ուշ նրանք հանդիպել են Բեռլինում (պահպանվել է Վալեսկա Գերտի մասին Էյզենշտեյնի գրված հոդվածի ուրվագիծը, նա ևս իր հուշագրություններում գրել է ռեժիսորի մասին)։ 1920-ական թվականների վերջին նա Ժաննա Մամմենի, Շառլոտտա Բերենդ-Կորինտի մոտ մոդել է եղել։

1933 թվականին արտագաղթել է Մեծ Բրիտանիա, 1938 թվականին՝ ԱՄՆ։ 1941 թվականին նա Նյու Յորքում ձեռք է բերել *Beggar Bar*-ը՝ այն դարձնելով ռեստորան և կաբարե (դրամատուրգ Թենեսի Ուիլյամսը, որը նոր էր սկսել գրել, որոշ ժամանակ այստեղ մատուցող է ծառայել)։ 1945 թվականին Գերտը վերադարձել է Եվրոպա, 1965 թվականին՝ կինո։

## Կինոյում
Վալեսակա Գերտը խաղացել է Պաբստի ֆիլմերում, որը և բացահայտել է նրան («Տխուր նրբանցք», 1925, «Լքյալների օրագիր», 1929, «Երեք գրոշանոց օպերա», 1931՝ ըստ Բրեխտի)։ Նկարահանվել է նաև Ժան Ռենուարի («Նանա»՝ Զոլայի վեպի հիման վրա, 1926), Հենրիկ Գալեենի («Ալրաուն», 1928՝ ըստ Էվերսի), Ռոբերտ Սյոդմակի («Տղամարդիկ կիրակի օրերին», 1930), Ֆեդերիկո Ֆելինիի («Ջուլիետան և ոգիները», 1965), Ֆոլկեր Շլյոնդորֆի («Վերջին ողորմությունը»՝ Մարգարիտ Յուրսենարի վեպի հիման վրա, 1976) և այլ ֆիլմերում։ Շլյոնդորֆը դերասանուհու մասին նկարահանել է վավերագրական ֆիլմ` «Միայն զվարճանքի համար, միայն խաղի համար» (1977)։

## Ճանաչում
Գերտի աստղը գտնվում է Մայնց քաղաքի փառքի ծառուղու աստղերի թվում։ Բեռլինի Ֆրիդրիխշայն շրջանի փողոցներից մեկը 2006 թվականին անվանվել է Վալեսկա Գերտի պատվին։ Նրա հուշերը թարգմանվել են մի քանի լեզուներով։

## Գրքեր
* *Mein Weg' (1931)
* *Die Bettlerbar von New York* (1950)
* *Ich bin eine Hexe: Kaleidoskop meines Lebens* (1968)
* *Katze von Kampen'' (1973)

## Ծանոթագրություններ

## Գրականություն
* Hildenbrandt F. Die Tänzerin Valeska Gert.Stuttgart, W. Hädecke, 1928
* Peter F.-M. Valeska Gert: Tänzerin, Schauspielerin und Kabarettistin. Eine dokumentarische Biographie. Berlin: Frölich & Kaufmann, 1985 (2 изд. 1987)
* Reinke W.W. Berliner Gräber. Berlin: Stapp, 2000
* Foellmer S. Valeska Gert: Fragmente einer Avantgardistin in Tanz und Schauspiel der 1920er Jahre. Bielefeld: Transcript, 2006
* Stanley M.T., Zinn G. Female exiles in twentieth and twenty-first century Europe. New York; Basingstoke: Palgrave Macmillan, 2007
* Эйзенштейн С. В мировом масштабе о Валеске Герт// Киноведческие записки, 1991, № 11, с. 211—212
* Wolfgang Müller: Valeska Gert. Ästhetik der Präsenzen. Berlin: Martin Schmitz Verlag, 2010. ISBN 978-3-927795-51-8

## Արտաքին հղումներ
* 
* Լուսանկար, ֆիլմագրություն

Կատեգորիա:Գերմանացի պարուհիներ
Կատեգորիա:Գերմանացի կինոդերասանուհիներ
Կատեգորիա:Բնորդուհիներ
Կատեգորիա:Գերմանացի դերասանուհիներ
Կատեգորիա:Համր կինոյի դերասաններ
Մաքսի Իգլեսիաս

**Մաքսի Իգլեսիաս** (, լրիվ անվանումը՝ Մաքսիմիլիանո Թեոդորո Իգլեսիաս Ասեվեդո, , ), իսպանացի դերասան։ Հայտնի է դարձել «Ֆիզիկա կամ քիմիա» հեռուստասերիալում մարմնավորած Կաբանոյի դերով։

## Կենսագրություն
Մաքսի Իգլեսիասը ծնվել է փետրվարի 6-ին Մադրիդում, որտեղ սովորել է կարդինալ Սպինոլայի դպրոցում։ 7 տարեկան հասակում «La Pistola De Mi Hermano» ֆիլմում խաղացել է իր առաջին դերը։

2005 թվականից սկսել է նկարահանվել տարբեր  հեռուստասերիալում, այդ թվում՝ «Կենտրոնական հիվանդանոց», «8 ժամադրություն», «Սեքս, երեկույթներ և ստեր» և այլն։

2012 թվականի հուլիսի 6-ին էկրան է բարձրացել «24 քայլ դեպի գաղտնիք» ֆիլմը, որտեղ խաղացել է ֆիլմի գլխավոր դերը։

## Կարիերա

## Ծանոթագրություններ

Կատեգորիա:Իսպանացի դերասաններ
Կատեգորիա:Իսպանացի հեռուստատեսային դերասաններ
Կատեգորիա:Իսպանացի մոդելներ
Գեղագիտական ոճ

[thumb|Պատկեր «Տինտերնյան աբբայություն: Տեսարան արևելյան պատուհանից» (''[Ջոզեֆ Մալորդ Ուիլյամ Թըրներ, 1794, մատիտ, ակվարել, թուղթ, 358 x 255 մմ*)|alt=]]
*'Գեղագիտական ոճ*' (), ճարտարապետական ուղղություն [[Անգլիա]]յում XVIII դարի վերջին, XIX դարի սկզբին, որը նախորդում է [[Գոթական ճարտարապետություն|գոթական]] [[Վերածնունդ]]ին։ Գեղագիտական ոճը զարգացել է որպես մարտահրավեր՝ ճարտարապետության մեջ գիտական և մաթեմատիկական ճշգրտության պահպանմանը։ Այն ուրվագծվել է XVIII դարում։ Համաչափության հիմնական սկզբունքները և կանոնակարգությունը ճարտարապետության մեջ մերժվեցին, և շեշտը դրվեց բնական զգայականության, բազմազանության և անկանոնության վրա։ [[Թոմաս Ուոթելի]]ի «Դիտարկումներ ժամանակակից այգեգործության վերաբերյալ» ([[1770]]) աշխատությունը եղել է առաջին հետազոտությունը՝ նվիրված գեղագիտական ոճի տեսությանը։ Այնտեղ դիտարկվում են անգլիական այգիները, որոնք ներկայացված են գեղագիտական ոճով։ Այգիները կամ բնությունն ամբողջությամբ համարվում էին գեղագիտական ոճի էական հիմքը։ Գեղագիտության ([[Գեղագիտություն]]) գեղագիտական հայեցակարգի մշակման գործում մեծ ներդրում է ունեցել [[Պրայսը, Յուվդեյլ|Յուվդեյլ Պրայս]]ը (1747-1829)։ Տվյալ ժամանակաշրջանի հրաշալի գաղափարներից մեկն այն էր, որ ճարտարապետությունը բնության մի մասն է։ Տաղանդավոր ճարտարապետ և քաղաքաշինարար Ջոն Նեշը ([[1752]]-[[1835]]) ստեղծել է առաջին «քաղաք–այգին» և հետագա դարաշրջանի առավել ուշագրավ օրինակներից մեկը։ Այն փաստը, որ ոճի յուրահատուկ առանձնահատկությունն անկանոնությունն է, իր արտահայտությունը գտավ Քրոնհիլլի ([[1802]]) ասիմետրիկ ուրվանկարներում (Էփեմ, Շրոփշիր կոմսություն)։ Գյուղ Բլեյզ-Համլետ Նեշը ([[1811]]) համարվում է գյուղի մոդել՝ բաղկացած անկարգություններ ունեցող հատվածներում տեղակայված «հասարակ տնակներից», որոնց տանիքները ոճավորված էին ծղոտով։ [[Սմիթսոնյան ինստիտուտ]]ը Վաշինգտոնում ([[Կոլումբիայի շրջան]])|Վաշինգտոն]], կառուցված է համաձայն [[Ջեյմս Րևնիկ]]ի նախագծի և շրջապատված է հոյակապ այգու լանդշաֆտով–սա գեղագիտական ոճի կառուցվածքի ևս մեկ վառ օրինակ է։
Գեղագիտական ոճը որպես թեմա հայտնվեց Իտալիայում ուշ Վերածննդի շրջանում, որտեղ *pittoresco'' տերմինը սկսեց կիրառվել արվեստի գրություններում, ինչպես երևում էր իտալացի հեղինակների մոտ, ինչպիսիք են Վասարի (1550), Լոմազզոն (1584) և Ռիդոլֆին (1648)։

## Ծանոթագրություններ

## Արտաքին հղումներ
* The Picturesque: Architecture, Disgust and other Irregularities

Կատեգորիա:Գեղագիտություն
Կատեգորիա:Ճարտարապետական ոճեր
Կատեգորիա:Ռոմանտիզմ
Դոնդողե կամ մարմելադե կոնֆետներ

**Դոնդողե կամ մարմելադե կոնֆետներ,** փոքր, լոբու տեսքով շաքարե կոնֆետներ են`փափուկ կեղևներով և խիտ ժելատին ինտերիերով։ Այն հիմնականում պատրաստված է շաքարավազից և վաճառվում է ըստ գույների և համերի։

## Պատմություն
Դոնդողե կոնֆետները առաջին անգամ հիշատակվել են 1861 թ.,երբ Բոստոնի հրուշակագործ Ուիլյամ Շրաֆտը մարդկանց կոչ էր անում իր դոնդողե կոնֆետները Ամերիկյան քաղաքացիական պատերազմի ժամանակ ուղարկել զինվորներին :1905 թ. Հուլիսի 5ին առաջին անգամ դոնդողե կոնֆետների մասին տպագրվեց Չիկագոյի ամենօրյա ամսագրում։ Գովազդը հրապարակում էր մեծ քանակությամբ դոնդողե կոնֆետներ, որոնք վաճառվում էին մեծ ծավալով`ինը ցենտով մեկ ֆունտով։ Պատմաբանների մեծամասնությունը պնդում է, որ դոնդողե կոնֆետները պատրաստվել են առաջին անգամ Միացյալ Նահանգներում`Զատկի տոնակատարությունների հետ, իսկ 1930-ականների ընթացքում`որոշ ժամանակ անց ՝այն ստացել է ձվի տեսք։
մինի|332x332փքս|1920թ,թերթի երաժշտության շապիկ

## Այլ մշակույթներում
Երբ 1963-ին սկսվեց Բիթլմանիան, ԱՄՆ-ում «Բիթլզ» -ի երկրպագուների մի խումբ դոնդողե կոնֆետներ նետեցին նրանց համերգի ժամանակ (Մեծ Բրիտանիայում երկրպագուները Ջ.Հարիսոնի վրա նետեցին դոնդողե կոնֆետներ, քանի որ, ըստ տեղեկությունների, Ջ.Հարիսոն սիրում էր ուտել դոնդողե կոնֆետներ)։

## Տես նաև
* Մարմելադե արջուկներ
*Մարմելադ

## Ծանոթագրություններ

Կատեգորիա:Աղանդեր
Կատեգորիա:Ամերիկյան հայտնագործություններ
Դեյվիդ Դանինգ

**Դեյվիդ Դանինգ** (, ), ամերիկացի սոցիալական հոգեբան, Միչիգանի համալսարանի հոգեբանության պրոֆեսոր։ Հայտնի է Դանինգ-Կրյուգերի էֆեկտի ուսումնասիրությամբ։

## Կենսագրություն
1982 թվականին Դանինգը Միչիգանի համալսարանում ստացել է բակալավրի աստիճան, իսկ 1986 թվականին՝ հոգեբանության փիլիսոփայության դոկտորի աստիճան՝ Սթենֆորդի համալսարանում, որտեղ հետագայում ուսուցանել է։

## Գիտական գործունեություն
Դանինգը հեղինակ է ավելի քան 80 գրախոսուն հոդվածների, գրքերի գլուխների և մեկնաբանությունների։ Առավել հայտնի է որպես 1999 թվականին Ջասթին Կրյուգերի հետ իրականացրած ուսումնասիրության համահեղինակ։ Հետազոտությունը ցույց է տվել, որ այն սուբյեկտները, որոնք ավելի վատ են կատարել որոշակի թեմաների ուսումնասիրություններ, ինչպիսիք են հումորի, քերականության և տրամաբանության գնահատումը, մեծապես գերագնահատել են, թե որքան լավ են կատարել այդ առաջադրանքները։ Հետազոտությունը նաև ցույց է տվել, որ այն սուբյեկտները, որոնք ցույց են տվել միջինից մի փոքր ավելի բարձր մակարդակ, երբ որոշում էին, թե որքան զվարճալի է ներկայացված կատակը, առավել ճշգրիտ էին, երբ գնահատում էին, թե որքան լավ են կատարել առաջադրված խնդիրները։ Ընդհակառակը, նրանք, ովքեր մյուսներից լավ էին կատարում առաջադրանքները, հակված էին մտածելու, որ կատարում են դրանք միջինից ընդամենը փոքր-ինչ բարձր։

Այս հետազոտությունը սկիզբ է դրել, այսպես կոչված, Դանինգ-Կրյուգերի էֆեկտին, ըստ որի՝ մարդիկ, որոնք վատ են կատարում որոշակի խնդիրներ, սխալմամբ կարծում են, որ դրանք իրենց հաջողվում են։

2012 թվականին Դանինգը «Ars Technica»֊ին տված հարցազրույցում ասել է, որ «կարծում էր, թե ուսումնասիրությունը երբեք չի հրապարակվի», և «զարմանում է, թե որքան ժամանակ և որքանով է այս գաղափարը «վարակիչ» դարձել շատ ոլորտներում»։

## Մրցանակներ և պարգևներ
* Իգնոբելյան մրցանակ հոգեբանության բնագավառում (2000)

## Ծանոթագրություն

Կատեգորիա:Ամերիկացի հոգեբաններ
Կատեգորիա:Միչիգանի համալսարանի շրջանավարտներ
Կատեգորիա:Սթենֆորդի համալսարանի շրջանավարտներ
Բուսաբանական պատկերասրահ (Փարիզ)

**Փարիզի Բուսաբանական պատկերասրահ** (), Փարիզի Բնության պատմության ազգային թանգարանի մաս։ Պատկերասրահն ունի աշխարհի ամենահին և ամենամեծ բույսերի հավաքածուն` Ֆրանսիայի Հերբարիում ():

## Թանգարանի պատմություն
Պատկերասրահը դասակարգվել է որպես պատմական հուշարձան։ Թանգարանի հավաքածուի պատմական հիմքը թագավորական հերբարիումն է, որը ստեղծվել է 1635 թվականին։

Մշտական ցուցադրության համար նախատեսված տարածքը բացվել է 2013 թվականի նոյեմբերի 27-ին։

2008—2012 թվականներին թանգարանը փակվել է վերանորոգման նպատակով։

## Հավաքածու
Թանգարանային հավաքածուն պարունակում է ավելի քան 8 միլիոն բույսերի ցուցանմուշներ, ինչպես նաև ֆոտո և վիդեո նյութեր, փաստաթղթեր, գրքեր, պարբերականներ, տպումներ և հիմնական հավաքածուի հետ կապված այլ նյութեր։ Հավաքածուի մի մասը` ավելի քան 6 միլիոն թերթ հերբարիում, թվայնորեն հասանելի է թանգարանի պաշտոնական կայքում, որը հնարավորություն է տալիս այցելուներին գրել և ավելացնել տեղեկատվություն ցուցադրվող ցուցանմուշների վերաբերյալ։ Այս թվայնացված նմուշներից 500000-ը «տեսակներ» են (յուրաքանչյուր «տեսակ» նմուշ է, որը ծառայում է որպես տվյալ տեսակի գիտական նկարագրության օրինակ)։ Հավաքածուներն անընդհատ ավելացվում են (յուրաքանչյուր տարի ավելացվում է 10.000-ից 15.000 նմուշ)։ Թանգարանում կան նաև բույսերի սերմերի հավաքածուներ։

## Գործնական տեղեկատվություն
Պատկերասրահը բաց է ամեն օր, բացի երեքշաբթի օրերից և մայիսի 1-ից։

## Պատկերասրահ
 
Galerie-de-Botanique-MNHN-Jardin-des-plantes-Paris.jpg|*Պատկերասրահի տեսքը պարտեզի կողմից*
Galerie de Botanique rue Buffon à Paris le 22 février 2018 - 1.jpg|*Պատկերասրահի տեսքը Բուֆոն փողոցի կողմից*
Nepenthes herbarium specimens.jpg|*Ազգային հերբարիում (ցուցանմուշներ)*
Iris pumila L.(MNHN P02162616).jpg|*Հերբարիումի նմուշ (գաճաճ իրիս)*
CarpotheqMNHN.jpg|Սերմերի հավաքածուներ
SemisGraineterie2.JPG|*Բուսաբանական պատկերասրահի կենդանի ժառանգության սածիլները*


## Ծանոթագրություններ

## Արտաքին հղումներ
*Բնական պատմության ազգային թանգարանների հավաքածուների տվյալների շտեմարան
* Հերբարիումներ  MNHN

Կատեգորիա:1935 հիմնադրված թանգարաններ
Կատեգորիա:Փարիզի թանգարաններ
Կատեգորիա:1935 հիմնադրումներ Ֆրանսիայում
Change (երգ, Թեյլոր Սվիֆթ)

170px|thumb|right|Սվիֆթը Houston Rodeo-ում կատարում է «Change» երգը:
«**Change**», ամերիկացի երգչուհի և հեղինակ-կատարող Թեյլոր Սվիֆթի երգը՝ նրա երկրորդ՝ «Fearless» (2008) ստուդիական ալբոմից։ Նեյթան Չապմանի հետ համատեղ եղել է սինգլի պրոդյուսերը։ Ավելի ուշ այս երգը ընտրվել է որպես 2008 թվականի Ամառային օլիմպիական խաղերի թեմաներից մեկը և դարձել 2008 թվականի օգոստոսի 7-ին թողարկված *AT&T Team USA Soundtrack soundtrack*-ի սաունդթրեքը։

## Պատմություն
2008 թվականի օգոստոսի 30-ին «Change»-ը առաջնաելույթ է ունեցել համազգային ամերիկյան բազմաժանր Billboard Hot 100 հիթ-շքերթում՝ ավելի քան 131,000 թվային ներբեռնումներով՝ դառնալով Թեյլոր Սվիֆթի այդ ժամանակ ամենահաջողակ երգն ու նրա առաջին երգը, որը հայտնվել էր լավագույն հիթերի տասնյակում։ Մեկ շաբաթ անց երգը իջել է 40-րդ հորիզոնական, ապա՝ 100-րդ հորիզոնական (երեք շաբաթ *Billboard Hot 100* հիթ-շքերթում)։ Այս երգը դարձել է «Fearless» ալբոմի 13 երգերից մեկը, որոնք հայտնվել են *Billboard Hot 100* հիթ-շքերթում՝ գերազանցելով համապատասխան ամերիկյան ռեկորդը։ 2008 թվականի օգոստոսի 30-ից սկսած «Change»-ը *Hot Country Songs* քանթրի-չարթում հասել է 57-րդ հորիզոնականին։ Այս երգը նաև *Pop 100* հիթ-շքերթում հասել է 21-րդ հորիզոնականին։

Երգը երաժշտական քննադատներից և ինտերնետ հրատարակություններից (Slant Magazine, Rolling Stone, PopMatters) ստացել է տարբեր արձագանքներ։

## Հիթ-շքերթներ

## Սերտիֆիկացիա

## Ծանոթագրություններ

## Արտաքին հղումներ
* Երգի բառերը Թեյլոր Սվիֆթի պաշտոնական կայքում։
* Change . MetroLyrics song:

Կատեգորիա:2008 սինգլներ
Կատեգորիա:Թեյլոր Սվիֆթի երգեր
Սուրբ Հովհաննես եկեղեցի (Մեծավան)

**Սուրբ Հովհաննես եկեղեցի**, եկեղեցի Մեծավան գյուղի կենտրոնական մասում՝ միջնադարյան գերեզմանոցի տարածքում։ Ինչպես գերեզմանոցը, այնպես էլ եկեղեցին վերակառուցվել են, և սկզբնական շինությունից մնացել է միայն պատերի ստորին մասը, որից երևում է, որ եկեղեցին նախկինում եղել է միանավ թաղակապ դահլիճ (7․50×3․65 մ չափերով), արևելյան կողմում ունենալով կիսաշրջանաձև խորան։

Երկայնական պատերից յուրաքանչյուրին կից եղել են երեքական որմնակամարներ, որոնցից պատերի հատման երեք անկյունում (բացի հարավարևելյանից) մնացել են քառակուսի կտրվածքով որմնամույթերը, իսկ հյուսիսային պատին կից՝ միայն կամարների բացվածքները։ Պահպանվել է խորանի հյուսիսային կողմի ճակատային որմնամույթի իմպոստը՝ գծային ոլորազարդերով։ Միակ մուտքը հարավից է, ունի մեծաչափ հեծանային ուղղանկյուն բարավոր, որի միջին մասում հարթաքանդակված է անհավասար թևերով խաչ, իսկ վերին ձախ անկյունում փորագրված է Ս(ՈՒՐ)Բ ՅՈՀԱՆՆԷՍ։ պահպանվել է արևելյան պատուհանի բարավորը՝ կիսաշրջանագծային եզրակալով, որի հորիզոնական թևերից պատկերված են խաչը և կենաց ծառի խորհրդանիշը ձեռքներին մեկական մարդկային ֆիգուրներ։

Եկեղեցու սկզբնական շինությունը եղել է դեղնավուն ֆելիզիտի մաքրատաշ խոշոր քարերով, իսկ վերակառուցված մասերը մուգ վարդագույն ֆելիզիտի մանր քարերով են։

Սկզբնական շինության մնացորդներից երևում է, որ այն իր հորինվածքով, հարդարանքով ընդհանրանում է Լոռվա տարածքի 13-րդ դարի նույնատիպ հուշարձանների (Սեդվի, Մանստև և այլն) հետ, որոնց և ժամանակակիցը կարելի է համարվել։

Եկեղեցու հարավարևելյան կողմում գտնվում է ուշագրավ զարդաքանդակներով և խաչապատկերնեով հարդարված տապանաքար՝ 1853 թ․ վախճանված Մխիթար վարդապետի գերեզմանի վրա։ Հորինվածքից պարրզ երևում է, որ այն բարավորի քար է տապանաքարի է վերածվել հետագայում։ Վրան փորագրված են վրացերեն երկու արձանագրություն, որոնք վերաբերում են 13-րդ դարի 30-40-ական թվականներին։ Սբ Հովհաննեսից ոչ հեռու գտնվում է Սուրբ Գևորգ եկեղեցին, որը պարզ, ուղղանկյունաձև մեծ (24×10 մ չափերով) դահլիճ է՝ առանց խորանի։

## Ծանոթագրություններ

## Աղբյուր
* Գ. Շախկյան, ԼՈՌԻ պատմության քարակերտ էջերը, էջ 22-23

Կատեգորիա:Գուգարաց թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Մաթեմատիկական գլուխկոտրուկ

thumb|300px
**Մաթեմատիկական գլուխկոտրուկ**,  խաղային տարրերով զվարճալի մաթեմատիկական  խնդիր  (հնարավոր գործողությունների կանոններով, երբեմն նաև սյուժեով), որի  լուծման համար պահանջվում է ավելի շատ սրամտություն, քան մաթեմատիկական պատրաստվածությունը կամ հատուկ գիտելիքներ։

Հայտնի գլուխկոտրուկներից շատերն ունեն որոշ չափով մաթեմատիկական բովանդակություն, օրինակ՝ պենտամինոյի հայտնի խաղում էական են ձևերը և ֆիգուրների դիրքերը, իսկ սուդոկոյում՝  գրաֆների հատկությունները։ Քոնվեյի «Կյանք» գլուխկոտրուկը և ֆրակտալների կառուցման խնդիրը նույնպես կարելի է դիտարկել որպես մաթեմատիկական գլուխկոտրուկներ, սակայն խաղացողը նրանց հետ առնչվում է միայն նախնական ձևերը նշելով, իսկ նախնական պայմանները հաստատելուց հետո գլուխկոտրուկի կանոնները որոշում են բոլոր հետագա փոփոխություններն ու տեղաշարժերը։

Շատ գլուխկոտրուկներ հայտնի են դարձել Մարտին Գարդների կողմից  *[[Scientific American]]*  ամսագրի  «Mathematical games» () սյունակում քննարկվելու շնորհիվ։ Ուսանողների մոտ մաթեմատիկական խնդիրների լուծման տեխնիկայի նկատմամբ հետաքրքրություն առաջացնելու համար երբեմն կիրառվում են մաթեմատիկական գլուխկոտրուկները։

## Որոշ մաթեմատիկական գլուխկոտրուկներ
### Թվեր, թվաբանություն և հանրահաշիվ
* Թվային խաչբառ
* Դայսոնի թվեր
* Չորս քառյակ
* Քեն-քեն
* Թվային ռեբուսներ
* Բաժանման գլուխկոտրուկներ
* Քսանչորս
* Թվերի ներկայացման խաղը պահանջում է թվանշանների հետ գործողություն կատարելով գտնել առավելագույն թիվը, որը կարելի է ստանալ տվյալ թվերից։
* Պարբերական և մակաբույծ թվեր (Parasitic number), ինչպիսին է, օրինակ, 142 857
### Կոմբինատորիկա
* Խաղ 15
* Կակուրո
* Ռուբիկի խորանարդ և հաջորդական քայլերով այլ  մեխանիկական գլուխկոտրուկներ
* Սուդոկու
* Հանոյի աշտարակ
* Գայլը, այծը և կաղամբը
* Կամուրջներ

### Տրամաբանություն
* Ամենադժվար տրամաբանական առաջադրանքը
* Մաթեմատիկական սոփեստություն

### Հավանականություն
* Մոնտի Հոլի պարադոքս
* Սանկտ Պետերբուրգի պարադոքս

### Խճանկար, փաթեթավորում և տարանջատում
* Բեդլամի խորանարդ
* Քոնուեյի հանելուկ
* Փաթեթավորման առաջադրանք
* Պենտամինո
* Սլոտոբեր-Գրատոսմաների գլուխկոտրուկ
* Սոմա խորանարդներ
* Ստանալ T տառը
* Թանգրամ
* Ֆլեքսագոն
* Պոլիմինո
* Քառակուսու բաժանում քառակուսիների

### Սեղանի խաղեր
* Քոնուեյի կյանքի խաղ
* «Աղավաղված» շախմատի տախտակի խաղեր
* Սոլիտեր
* Սուդոկու
* Հեքս մաթեմատիկական խաղ

### Խաղեր երկու անձով
* Նիմ

#### Շախմատի խնդիրներ
* Ութ թագուհիների խնդիրը
* Ձիու ընթացքի խնդիր

### Տոպոլոգիա, հանգույցների և գրաֆների տեսություն
Հանգույցների տեսության և տոպոլոգիայի բնագավառում ոչ ակնհայտ եզրակացությունները մաթեմատիկայում հաճախ դառնում են զվարճալի։

* Քյոնիգսբերգի յոթ կամուրջները
* Ջուր, գազ և էլեկտրականություն
* Չինական պատ (հանելուկ)
* Սածիլներ և Բրյուսելական կաղամբը

### Մեխանիկական հանելուկներ
* Մելեդա
* Մինուս-խորանարդ

## Ծանոթագրություններ

## Գրականություն
* 
* 
* 
* 
* 
* 

## Արտաքին հղումներ
* Historical Math Problems/Puzzles at Mathematical Association of America *Convergence*

Կատեգորիա:Գլուխկոտրուկներ
Կատեգորիա:Խաղերի տեսություն
Կատեգորիա:Մաթեմատիկական գլուխկոտրուկներ
Աշոտ Դանիելյան (քաղաքական գործիչ)

**Աշոտ Կամոյի Դանիելյան** (ծնվել է սեպտեբերի 3-ին, 1984 թվականին, Ստեփանակերտ, Արցախ), Արցախի Հանրապետության Ազգային ժողովի պատգամավոր «Ազատ հայրենիք-ՔՄԴ» կուսակցությունների դաշինքի համամասնական ցուցակով, Արցախի Հանրապետության Ազգային Ժողովի ֆինանսաբյուջետային և տնտեսական կառավարման հարցերի մշտական հանձնաժողովի անդամ, Արցախի Հանրապետության Ազգային Ժողովի «Արցախի Հանրապետություն – Եվրախորհրդարան» բարեկամական խմբի անդամ, Արցախի Հանրապետություն – Բելգիայի ֆրանսախոս օրենսդիրների, գիտական ու հասարակական ոլորտների ներկայացուցիչների հետ բարեկամության շրջանակի անդամ, քաղաքական գործիչ։

## Կենսագրություն
Ծնվել է 1984 թվականին, սեպտեմբերի 3-ին,Ստեփանակերտ քաղաքում։

**Կրթություն**

* 2001 թվականին ավարտել է Ստեփանակերտ քաղաքի Եղիշե Չարենցի անվան թիվ 7 դպրոցը։
* 2005 թվականին ավարտել է Երևանի պետական համալսարանի «Միջազգային հարաբերությունների քաղաքագիտություն» բաժինը։
* 2007 թվականին ավարտել է Երևանի պետական համալսարանի միջազգային հարաբերությունների քաղաքագիտության բաժնի մագիստրատուրան։

## Կարիերա

* 2006-2007 թվականներին՝ Հայաստանի «Վիվասելլ» ընկերության կոմերցիոն վարչության մասնագետ։
* 2008-2013 թվականներին՝ Արցախի Հանրապետության ֆինանսների նախարարի  օգնական։
* 2013-2014 թվականներին՝ Արցախի Հանրապետության կառավարության աշխատակազմի Արցախի Հանրապետության վարչապետի վերահսկողական ծառայության իրավական վերլուծությունների բաժնի պետ։
* 2014 թվականին Արցախի Հանրապետության կառավարության աշխատակազմի բնակարանային հարցերի վարչության պետ։
* 2015 թվականին՝ Արցախի Հանրապետության վարչապետի օգնական։
* 2015-2019 թվականներին՝ Արցախի Հանրապետության գյուղատնտեսության նախարարության աշխատակազմի ղեկավար։
* 2020 թվականի մարտի 31-ին խորհրդարանական ընտրություններում «Ազատ հայրենիք-ՔՄԴ» դաշինքի համամասնական ցուցակով ընտրվել է ԱՀ 7-րդ գումարման Ազգային ժողովի պատգամավոր։

Ունի քաղաքացիական ծառայության առաջին դասի պետական խորհրդականի դասային աստիճան։

## Ընտանիք
Ամուսնացած է, ունի երկու զավակ։

## Արտաքին հղումներ
* Արցախի Հանրապետության ֆինանսների և էկոնոմիկայի նախարարություն 

Կատեգորիա:Արցախի քաղաքական գործիչներ
Կատեգորիա:Ստեփանակերտ քաղաքում ծնվածներ
Կատեգորիա:Հայ պետական գործիչներ
Կատեգորիա:Արցախի Հանրապետության Ազգային ժողովի 7-րդ գումարման պատգամավորներ
Կատեգորիա:Արցախի Ազգային ժողովի նախագահներ
Սեզար Պելլի

**Սեզար Պելլի** (, ), արգենտինացի ճարտարապետ, որի ամենահայտնի շինություններից մեկն է համարվում Կուալա Լումպուրում կառուցված Պետրոնասի Աշտարակները։

## Կենսագրություն
Պելլին ծնվել է 1926 թվականին Սան Միգել դե Տուկումանեում, Արգենտինայում։ Ավարտել է Տուկումայի Պետական համալսարանը և  ուսանել Իլլինոյան համալսարանին կից ճարտարապետության դպրոցում` Ուրբանում և Շամպեյնում։ 1952 թվականին Պելլին գաղթել է [left|մինի|Բրազիլիայի նախագահ [Քրիստինա Ֆեռնանդես դե Կիրշների հետ]]Միացյալ նահանգներ, իսկ 1964 թվականին ստացել է ԱՄՆ-ի քաղաքացիություն։ 1977 թվականին նա հիմնել է սեփական ճարտարապետական բյուրոն, որը ստացել է «Cesar Pelli & Associates» անվանումը։ 1977 թվականից մինչև 1984 թվականը Պելլին զբաղեցրել է Եյլի համալսարանի ճարտարապետության դպրոցի դեկանի պաշտոնը, որտեղ 2008 թվականին նրան շնորհվել է հումանիտար գիտությունների դոկտորի աստիճան։
[thumb|upright|[Պետրոնաս աշտարակները Կուալա Լումպուրում]]

## Հիմնական նախագծեր և կառույցներ
Պելլիի ամենահայտնի շենքերը (ժամանակագրական կարգով)
* Համաշխարհային ֆինանսական կենտրոն Նյու Յորքում (ԱՄՆ) (1985-1988)
* Wells Fargo Center Միննեապոլիսում (ԱՄՆ) (1986-1988)
*Նյու Յորքի  Carnegie Hall Tower (1986-1990)
* Լոնդոնի One Canada Square (Մեծ Բրիտանիա) (1988-1991)
* Key Tower  Քլիվլենդում (ԱՄՆ) (1988-1991)
* Bank of America Շառլոթում (ԱՄՆ) (1989-1992)
*Պետրոնասի Աշտարակները Կուալա–Լումպուռայում (1992-1998)
* Հոնկոնգի միջազգային ֆինանսական կենտրոն (1997-2003)
* 30 Hudson Street  Ջերսի Սիթիում (ԱՄՆ)  (2001-2004)
* Ապակե աշտարակ Մադրիդում (2004-2008)

## Ծանոթագրություններ

## Արտաքին հղումներ
* Pelli Clarke Pelli Architects

Կատեգորիա:20-րդ դարի ճարտարապետներ
Կատեգորիա:Արգենտինացի ճարտարապետներ
Կատեգորիա:Արգենտինացի ակադեմիկոսներ
Կատեգորիա:Ամերիկացի գործարարներ
Կատեգորիա:Ամերիկացի երկարակյացներ
Էդուարդ Տիմլին

**Էդուարդ Տիմլին** (, ), ուկրաինացի և խորհրդային օպերատոր ու դերասան։

## Կենսագրություն
1963 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի օպերատորական ֆակուլտետը։

Ուկրաինայի արվեստի վաստակավոր գործիչ է (1995 թվական), Օդեսայի, Ռիգայի, Պոլիզոյի և այլ կինոփառատոնների դափնեկիր, Ուկրաինայի կինեմատոգրաֆիստների ազգային միության անդամ։ 2000-ական թվականներին շատ է աշխատել ուկրաինական վավերագրական կինոյում։

## Ֆիլմագրություն

**Կինոդերասան**
* 1986 թվական` «Պաշտպանիր ինձ, իմ թալիսման»

**Կինոօպերատոր**
* 1977 թվական` «Ատելությունը»
* 1980 թվական` «Վաճառվում է արջի մորթի»
* 1984 թվական` «Երկու քայլ մինչև դրախտը»
* 1988 թվական` «Աստվածային մտրակը»
* 1988 թվական` «Յանկիների նոր արկածները Արթուր արքայի պալատում։ Ֆանտազիա ըստ Մարկ Տվենի»
* 1999 թվական` «Բուլգակովից»
* 2002 թվական` «Չինգիսխանի գաղտնիքը»
* 2002 թվական` «Քամու ձայնը»
* 2006 թվական` «Վազիր, արքայադուստր, վազիր»

## Ծանոթագրություններ

## Արտաքին հղումներ
* Կենսագրական կարճ տեղեկություններ 

Կատեգորիա:Ուկրաինացի դերասաններ
Կատեգորիա:Խորհրդային կինոօպերատորներ